***Приложение 11***

**Изисквания за дейностите по видимост и комуникация**

При изпълнение на мерките да видимост, прозрачност и комуникация се спазват следните документи:

* Регламент (ЕС) 2021/1060 на европейския парламент и на съвета от 24 юни 2021г.;
* Приложение IX към Регламент (ЕС) 2021/1060;
* Национална комуникационна стратегия за период 2021 -2027г., включително Приложение „Единен наръчник на бенефициента за прилагане на правилата за информация и комуникация 2021 -2027 г.“;
* Оперативни споразумения, сключени между УО на ПТС и бенефициентите на програмата;
* Закон за достъп до обществената информация;
* Официален сайт на ЕК, секция „Регионална политика“, подсекция „Комуникации“ <https://ec.europa.eu/regional_policy/policy/communication_en>

***Други важни документи и практически насоки и инструментариум:***

Бранд бук на Европейската комисия, в помощ на управляващите органи и бенефициентите по проектите

<https://ec.europa.eu/regional_policy/policy/communication/how-to-communicate_en>

Онлайн генератор за билборд, табели и плакати

<https://ec.europa.eu/regional_policy/policy/communication/online-generator_en>

Ресурсен център за визуални елементи

<https://ec.europa.eu/regional_policy/en/information/logos_downloadcenter/>

Практическо ръководство за комуникация на операции от стратегическо значение

<https://ec.europa.eu/regional_policy/policy/communication/how-to-communicate_en>

Във връзка с изпълнението на мерките по видимост, прозрачност и комуникация съгласно Регламент 2021/1060 на Европейския парламент и на Съвета, чл. 47 „Емблема на съюза“ и чл. 50 „Отговорност на бенефициентите“ са следните:

* При осъществяване на дейности за осигуряване на видимост, прозрачност и комуникация държавите членки, управляващите органи и бенефициентите **използват емблемата на Съюза**;
* **Включват на официалния уебсайт на бенефициента**, ако има такъв, и **на сайтове в социални медии кратко описание на операцията**, пропорционално на равнището на подкрепата, в което се посочват нейните цели и резултатите от нея и се открояват финансовата подкрепа от Съюза;
* **Включват по видим начин текст, подчертаващ подкрепата от Съюза, в документите и комуникационните материали, свързани с изпълнението на операцията и предназначени за обществеността или за участниците**;
* Поставят на място, ясно видимо за обществеността, поне **един хартиен плакат с минимален размер А3 или еквивалентен електронен екран с информация за операцията**, подчертаващ подкрепата от фондовете; когато бенефициентът е физическо лице, той осигурява, доколкото е възможно, наличието на подходяща информация, подчертаваща подкрепата от фондовете, на видимо за обществеността място или чрез електронен екран, всички съоръжения изградени по процедурата трябва да бъдат поставени стикери с логото но на ЕС;

Когато бенефициентът не изпълнява задълженията си по член 47 или параграфи 1 и 2 на чл. 50 и не са предприети корективни действия, управляващият орган прилага мерки, отчитайки принципа на пропорционалност, като анулира до 3 % от подкрепата от фондовете за съответната операция.